Wararka dagaalkaasi ku saabsan ayaa daaha ka rogay inay Maleeshiyaadka Puntland markii hore isku soo qaabeeyeen qaab Beeleed,iyagoo ciidamada iskugu ururiyay nidaam Qabiil,waxa ay xagga sare ee Oogada ka xigta deegaanka Tukoraq ee loo yaqaan Higlada,ay u qorsheeyeen inay soo galaan ciidamo u badan Beesha Dhul bahante ee degta inta badan Gobolka Sool ee Somaliland islamarkaana ka mid ah Beelaha Saamiga Culus ka hela Xukuumadda Somaliland, Waxa ay ciidankaasi isku dayeen inay wax yeeleeyaan Laba guuto oo aagaasi deganaa oo Ciidamada Qaranka Somaliland ka tirsan,balse waxa ay kala kulmeen Khasaare laxaadleh,waxa ay mar kale tikniko khaas ah ku soo weerareen Ciidankaasi kuwaasi khasaaraha Dhimashada Ciidanka Somaliland ee illaa lixda tiro ahaanta gaadhay gaystay.
